Geir Kaufmann

Geir Kaufmann (født 29. desember 1943, død 16. januar 2022) var en norsk psykolog som var professor ved NHH og BI. 

Han var utdannet psykolog (cand.psychol.) ved Universitetet i Oslo (UiO) i 1970, og var blant de første psykologene som ble offentlig godkjent psykolog i 1974 etter at godkjenningsordningen ble innført året før. Han ble dr.philos. i psykologi i 1975 og var professor i arbeidspsykologi og personalforvaltning ved Norges Handelshøyskole (NHH) 1979-1982. Senere var han professor i kognitiv psykologi ved Universitetet i Bergen og professor i organisasjonspsykologi ved Handelshøyskolen BI i Oslo fra 1995. Fra 2001 var han tilbake til Norges Handelshøyskole som professor i ledelsesfag.Jørn K. Rognes: Professor Geir Kaufmann 60 år Kaufmann arbeidet i hovedsak med spørsmål knyttet til organisasjon, ledelse, problemløsning og kreativitet. 

I 2006 utga han boken Hva er kreativitet i Universitetsforlagets serie Hva er.Jan H. Landro: -Vi kan alle blir mer kreative - Intervju med Geir Kaufmann i Bergens Tidende 3. janaur 2006Kaufmann har vært gjesteforeleser ved University of California og Yale University. Han mottok i 2005 prisen «Emerald Citation of Excellence» for ledelsesforskning.

Han var gift med Astrid Kaufmann, som han skrev flere bøker sammen, blant annet boken Psykologi i organisasjon og ledelse som regnes som en klassiker  innen faget.Magne Supphellen: Geir Kaufmann (1943-2022) - Minneord i Aftenposten 17. mars 2022 

Festskriftet Creativity and problem-solving in the context of business management: a festschrift in honour of Geir Kaufmann for his 60-year anniversary ble utgitt i 2004.

Referanser

 Eksterne lenker 

Kategori:Dødsfall i 2022
Kategori:Norske psykologer
Kategori:Professorer ved Universitetet i Bergen
Kategori:Norske sakprosaforfattere
Kategori:Fødsler i 1943
Kategori:Norske psykologiprofessorer